|  |
| --- |
| ethnosimo-aade-gr |

Αθήνα, 9 Ιουλίου 2025

**ΔΕΛΤΙΟ ΤΥΠΟΥ**

**ΑΑΔΕ: Προσοχή σε παραπλανητικά SMS που υποδύονται τις Τελωνειακές υπηρεσίες**

Η ΑΑΔΕ ενημερώνει ότι το τελευταίο διάστημα παρατηρείται έξαρση αποστολής παραπλανητικών SMS, τα οποία αποστέλλονται από επιτήδειους, που εμφανίζονται ως «Ελληνικά Τελωνεία».

Τα μηνύματα αυτά, με την πρόφαση της εκκαθάρισης δέματος, ζητούν από τους παραλήπτες να **πατήσουν σε σύνδεσμο (link)** για να πληρώσουν δήθεν τελωνειακούς δασμούς ή άλλα τέλη.

**ΠΡΟΣΟΧΗ: Πρόκειται για απόπειρα ηλεκτρονικής απάτης (smishing).**

Επισημαίνουμε τα εξής:

* Η ΑΑΔΕ **ΔΕΝ** αποστέλλει SMS σε πολίτες, παρά μόνο σε συγκεκριμένες περιπτώσεις συναλλαγών (π.χ. χορήγηση Κλειδαρίθμου) και **ΠΑΝΤΟΤΕ** σε **ΑΠΑΝΤΗΣΗ** και **ΕΚΤΕΛΕΣΗ** σχετικού αιτήματος πολίτη.
* Η ΑΑΔΕ **ΔΕΝ** στέλνει σύνδεσμο (url link) σε κανενός είδους αλληλογραφία της (email, SMS, κ.λπ.).

Σε περίπτωση που λάβατε ή τυχόν λάβετε στο κινητό σας τηλέφωνο οποιοδήποτε τέτοιο μήνυμα, χωρίς να έχετε εσείς υποβάλει προηγουμένως σχετικό αίτημα στην ΑΑΔΕ, αγνοήστε το, **ΜΗΝ** πατήσετε τον οποιοδήποτε σύνδεσμο (url link) και **διαγράψτε το** αμέσως. Σε καμία περίπτωση **ΜΗΝ** δίνετε **προσωπικά στοιχεία** ή **στοιχεία καρτών** σας.

Για περισσότερες πληροφορίες και διευκρινίσεις μπορείτε να:

* επισκεφθείτε την επίσημη ιστοσελίδα της ΑΑΔΕ (aade.gr), στη διαδρομή ***Εξυπηρέτηση - Ενημέρωση > Ασφάλεια Ψηφιακών Δεδομένων > Ασφάλεια Ψηφιακών Υπηρεσιών και Συναλλαγών***
* επικοινωνήσετε με το Κέντρο Εξυπηρέτησης Φορολογουμένων (ΚΕΦ) της ΑΑΔΕ στο τηλέφωνο (+30) 213 162 1000, τις εργάσιμες ημέρες και ώρες 7:30 – 17:00.

Για υποβολή **καταγγελίας**, απευθυνθείτε στη Διεύθυνση Δίωξης Ηλεκτρονικού Εγκλήματος:

* Τηλεφωνικά: στο 11188 *(μηδενική χρέωση*)
* Μέσω email: στο cyberalert@cybercrimeunit.gov.gr

Ακολουθεί εικόνα του παραπλανητικού μηνύματος (SMS).

